Jari Ehrnrooth

Jari Olavi Ehrnrooth (s. 19. elokuuta 1959 Ilomantsi) on suomalainen kirjailija ja kulttuurintutkija. 

Ehrnrooth on Helsingin yliopiston sosiologian dosentti, Turun yliopiston kulttuurihistorian dosentti sekä Lapin yliopiston kulttuurisosiologian dosentti. Hän on julkaissut esseeteoksia, romaaneja, näytelmiä, tieteellisiä tutkimuksia ja tietoteoksia eri aloilta. Hänen teoksiaan on käännetty eri kielille.
Elämä ja ura
Ehrnroothin isä oli kyläkoulun johtajaopettaja Pertti Ehrnrooth. Hänen oppikouluaikanaan perhe muutti Joensuuhun. Ehrnrooth valmistui filosofian kandidaatiksi vuonna 1988 ja lisensiaatiksi vuonna 1989 Joensuun yliopistosta. Opiskeluaikanaan hän oli mukana taistolaisessa opiskelijaliikkeessä.Jari Ehrnrooth. Haastattelu 12.1.2023 Ehrnrooth väitteli valtiotieteen tohtoriksi Helsingin yliopistosta vuonna 1992. Hän on työskennellyt Suomen Akatemian tutkimusassistenttina (1990–1992), nuorempana tutkijana (1995–1998), vanhempana tutkijana (2000–2003) ja akatemiatutkijana (2004–2009) sekä Helsingin yliopiston sosiologian laitoksen tutkijana (1992–1995, 1998–2000 ja 2003–2004). Ehrnrooth on kulttuurisosiologian dosentti Lapin yliopistossa (1993–), kulttuurihistorian dosentti Turun yliopistossa (1996–) ja sosiologian dosentti Helsingin yliopistossa (1999–).

Ehrnrooth on julkaissut tietoteoksia muun muassa nuorisokulttuureista, sosialistisista vallankumousopeista ja vihan kultista, Danten elämästä ja tuotannosta, psykoanalyysista, elokuvista ja rockvideoista, sikareista, tavoittamattoman dialektiikasta, suomalaisesta mentaliteetista ja eurooppalaisen kulttuurin syvärakenteista, kestävyysjuoksusta, paljaasta rakkaudesta, uskontunnosta ja toivon tarkoituksesta.

Kaunokirjallisissa teoksissaan Ehrnrooth yhdistelee usein kertomusta, esseetä ja runollista ilmaisua. Henkisen ja fyysisen kokemuksen sisimpiä tuntoja tavoittelevaa tyyliään hän on kutsunut ”mystiseksi realismiksi”. Monet hänen teoksistaan sisältävät myös autofiktiota.

Ehrnrooth on saanut Kalevi Jäntin rahaston tunnustuspalkinnon esseekokoelmastaan Asentoja (1996), TV1:n kulttuuritoimituksen Valopilkku-palkinnon ”itsenäisestä ja omapäisestä ajattelusta” (2001) ja ensimmäistä kertaa myönnetyn Suomen Akatemian tunnustuspalkinnon (2003) poikkitieteellisestä tutkimuksestaan. Hänen väitöskirjansa Sanan vallassa, vihan voimalla sai Tieteellisten seurain valtuuskunnan kunniamaininnan (1992). 

Ehrnroothin esseekokoelma Asentoja oli ehdolla vuoden parhaalle esikoisteokselle myönnettävän Helsingin Sanomain kirjallisuuspalkinnon saajaksi (1995) (vanhentunut linkki) ja esseeteos Juoksu oli ehdolla Vuoden urheilukirjaksi (2012).

Kirjallisen toimintansa lisäksi Ehrnrooth on toiminut muun muassa Karjalan Maan elokuvakriitikkona (1982–1988), Ilkka Niiniluodon maailman henkinen tila -tutkijaryhmässä (1993–), joka koottiin selvittämään Suomen ja ihmiskunnan henkistä tilaa ja tulevaisuutta, Image-lehden perustavan toimituksen jäsenenä ja toimitussihteerinä (1985–1990), pääsiäisyön rumpumessun järjestäjänä, käsikirjoittajana ja esittäjänä (1993–1995), radio- ja TV-ohjelmien tekijänä Yleisradiossa (1993–1999) ja kirjailijoiden ja tutkijoiden kansainvälisen Helsinki Forumin perustajana ja koollekutsujana (1998–2002).

 Teoksia 
 Esseeteoksia 


 Kaksi syntymää ja yksi kuolema. Helsinki: WSOY, 2002. .

Juoksu. Helsinki: Lurra Editions, 2012. 
Tietämättä uskon. Helsinki: Kirjapaja, 2012. 
Toivon tarkoitus. Helsinki: Kirjapa, 2014. 
Hyvintoimintayhteiskunta: Miten aikamme kriisi ratkeaa. Helsinki: Kirjapa, 2016. 
Kymmenen vaatimusta vapaalle ihmiselle. Helsinki: Otava, 2019. 

 Romaaneja 
 Deserton pyörre. Helsinki: Like 2000. .



Näytelmiä



 Tietokirjoja 
 Hevirock ja hevarit: Myytit, tyyli, alakulttuuri. Joensuu: Joensuun yliopisto, 1988. 
 Ehrnrooth, Jari & Siurala, Lasse (ed.): Construction of Youth. Helsinki: VAPK-Publishing. Finnish Youth Research Society, 1991. 
 Sanan vallassa, vihan voimalla: Sosialistiset vallankumousopit ja niiden vaikutus Suomen työväenliikkeessä 1905–1914. Väitöskirja. Helsingin yliopisto. Historiallisia tutkimuksia 167. Helsinki: Suomen historiallinen seura, 1992. 
 Apo, Satu Ehrnrooth, Jari: Millaisia olemme? Puheenvuoroja suomalaisesta mentaliteetista. Helsinki: Kunnallisalan kehittämissäätiö, 1996. 
 Alho, Olli & Ehrnrooth, Jari: Sikari: Aamusta yöhön. Kuvat: Timo Viljakainen. Helsinki: WSOY, 1998. 
 Ehrnrooth, Jari & Kauppi, Niilo (ed.): Europe in Flames. Helsinki: Helsinki University Press, 2001. 
 Alho, Olli & Ehrnrooth, Jari: 101 sikaria. Helsinki: WSOY, 2001. 

 Katso myös 
 Ehrnrooth

Lähteet

Luokka:Suomalaiset kirjailijat
Luokka:Suomalaiset historioitsijat
Luokka:Vuonna 1959 syntyneet
Luokka:Elävät henkilöt
Luokka:Suomalaiset aateliset